ICT Movement 07/10/61
ประเดิมเดือนใหม่ด้วยเรตติ้งทีวีของเดือนก่อน ก.ย. 2561 ท็อป 4 ออนชาร์จ เป็นการเกาะกลุ่มกันแบบแพ็กคู่ โดย 2 ช่องท็อปคือช่อง 7 และช่อง 3 ทำเรตติ้งทั่วประเทศ ผู้ชมอายุ 4+ ทิ้งกัน 1 ช่วงไหล่ที่ 1.866 และ 1.309 ตามลำดับ,ส่วนอีก 2 ช่องในลำดับ 3 และ 4 เฉือนแบบหายใจรดต้นคอ นั่นคือ โมโน 29 และเวิร์คพ้อยท์ ทำเรตติ้งไป 0.917 และ 0.830,หลังจากนั้นเป็นการวิ่งผลัด 4 × 100 ตามมาแบบหอบๆของช่อง ไทยรัฐทีวี 32 ขยับขึ้นมาคว้าชัยอันดับ 5 ที่เรตติ้ง 0.493 เบียด ช่องเลือดข้นคนจาง หรือ One 31 ที่ได้เรตติ้ง 0.484 แบบเส้นยาแดงผ่าแปด,ส่วนอันดับ 7-10 เป็นช่อง 8, ช่อง 3 เอสดี 28, ช่องอมรินทร์ทีวี 34 และ Now 26 ซึ่งมีมวยมาช่วยทำเรตติ้งดีวันดีคืน ขยับขึ้นมายืนอันดับ 10 ได้แบบโดดเด่นเด้ง,แถลงทิศทางปี 2019 ตั้งแต่หัววัน ประกอบกับเรตติ้งอยู่ในระดับมีเสถียรภาพ พิชญ์ โพธารามิก บิ๊กของบิ๊กบอส โมโน 29 เลยลงแจกแจงวิสัยทัศน์เองเลยจ้า ระบุปีหน้าจะทุ่มงบซื้อคอนเทนต์ 1,200 ล้านบาท เพื่อบรรลุเป้าหมายกระเด้งขึ้นที่ 2 เป็นรองช่อง 7 และแซงช่อง 3 ให้ได้,กระทุ้งแรงๆ มาจาก พ.อ.นที ศุกลรัตน์ รองประธาน กสทช. บอกว่าได้รับร้องเรียนถึงเนื้อหาบน ไลน์ทีวี ที่มีบางรายการไม่เหมาะสม ไม่ถูกกำกับดูแล ไม่ถูกสั่งปรับหรือห้ามออกอากาศ เหมือนกับรายการบนช่องฟรีทีวี โดย พ.อ.นที ขอชี้แจงว่า กสทช. ไม่มีอำนาจในการกำกับดูแล พยายามแก้กฎหมาย แต่ก็ถูกสกัดกั้น จึงต้องขอโบ้ยให้ไปร้องเรียนที่ กระทรวงดีอี ซึ่งเป็นผู้มีอำนาจ,ปลุกปั้นกันมาพักใหญ่ ในที่สุด ดีแทค ก็สามารถเปิดตัวบริการ ฟาร์มแม่นยำ ด้วย 3 บริการเด่น-พยากรณ์อากาศระบุพื้นที่, ภาพถ่ายดาวเทียมติดตามสุขภาพพืช และวางแผนเพาะปลูกเชื่อมเทคโนโลยีดาวเทียม-บิ๊กดาต้าจากทั่วโลก วิเคราะห์ผลโดยนักวิทยาศาสตร์จากสหรัฐฯ การันตี ความแม่นยำระดับรายแปลงสูงที่สุดในประเทศ ผู้ที่สนใจเชิญดาวน์โหลดแอป Farmer Info ผ่าน App Store และ Google Play และเข้าไปที่บริการ ฟาร์มแม่นยำ ช่วงเปิดตัวใช้บริการฟรี 60 วัน และเก็บค่าบริการเริ่มต้น 30 บาทต่อเดือน หรือจะติดตามเรื่องราวของเกษตรกรที่ใช้บริการฟาร์มแม่นยำก่อนได้ที่ ,http://www.dtac.co.th/blog/newsroom/article-10.html ,เป็นการส่งสัญญาณที่ดีงามชวนให้ฟุ้งฝันมาก เมื่อ ดีแทคทำเรื่องขอให้ กสทช. เลื่อนการยื่นเอกสารในการเข้าประมูลคลื่น 900 เมกะเฮิรตซ์ออกไป จากเดิมกำหนดวันที่ 8-9 ต.ค. เป็นวันที่ 16 ต.ค. เพื่อให้มีเวลาเตรียมตัวได้พอเพียง หากจะเข้าร่วมประมูล ฮั่นแน่,นอกจากนั้น ในการเข้ารับเอกสารการประมูลเมื่อวันที่ 1 ต.ค. ที่ผ่านมา ดีแทค ยังได้ส่งตัวพ่ออย่าง นฤพนธ์ รัตนสมาหาร ผู้อำนวยการอาวุโสสายงานรัฐกิจสัมพันธ์ เดินทางเข้าไปรับเอกสารเอง จากปกติผู้เข้ารับเอกสารเป็นพนักงานระดับปฏิบัติการทั่วไป ถือเป็นการให้เกียรติและส่งสัญญาณบวกขั้นสูงว่า น่าจะ เข้าประมูล
ประเดิมเดือนใหม่ด้วยเรตติ้งทีวีของเดือนก่อน ก.ย. 2561 ท็อป 4 ออนชาร์จ เป็นการเกาะกลุ่มกันแบบแพ็กคู่ โดย 2 ช่องท็อปคือ 
เรตติ้งทีวี,ช่อง 7,ช่อง 3,ไทยรัฐทีวี,ICT Movement,ข่าวไอที